ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๒๑๙๔ (พ.ศ. ๒๕๓๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่อง แก้ไขมาตรฐานผลิตภัณฑ์อุตสาหกรรมเหล็กโครงสร้างรูปพรรณรีดร้อน(แก้ไขครั้งที่ ๑) โดยที่เป็นการสมควรแก้ไขเพิ่มเติมมาตรฐานผลิตภัณฑ์อุตสาหกรรมเหล็กโครงสร้างรูปพรรณรีดร้อน มาตรฐานเลขที่ มอก. ๑๒๒๗ - ๒๕๓๗อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ รัฐมนตรีว่าการกระทรวงอุตสาหกรรมออกประกาศแก้ไขเพิ่มเติมมาตรฐานผลิตภัณฑ์อุตสาหกรรม เหล็กโครงสร้างรูปพรรณรีดร้อน มาตรฐานเลขที่มอก. ๑๒๒๗ - ๒๕๓๗ ท้ายประกาศกระทรวงอุตสาหกรรม ฉบับที่ ๒๐๐๙ (พ.ศ. ๒๕๓๗) ลงวันที่๒๕ ตุลาคม พ.ศ. ๒๕๓๗ ดังต่อไปนี้1.ให้แก้เลขมาตรฐานเลขที่ มอก. 1227-2537 เป็น มอก.1227-25392.ให้ยกเลิกความในข้อ 3.2 และให้ใช้ความต่อไปนี้แทน ๓.๒ เหล็กโครงสร้างแบ่งตามส่วนประกอบทางเคมีและสมบัติทางกลออกเป็น7 ชั้นคุณภาพ คือ SM 400 SM 490 SM 520 SM 570 SS 400 SS 490 และ SS 540 ตามตารางที่ 11 และตารางที่ 12 หมายเหตุ ชั้นคุณภาพ SM 400 SM 490 SM 520 และ SM 570 เป็นชั้นคุณภาพที่เหมาะสำหรับการเชื่อม3.ให้ยกเลิกความในตารางที่ 9 และให้ใช้ความต่อไปนี้แทนตารางที่ 9 เกณฑ์ความคลาดเคลื่อนของขนาด ความหนา ความยาว ความได้ฉากความโก่ง ระยะเยื้องศูนย์ความเว้าของลำตัวและความได้ฉากของปลายตัดสำหรับเหล็กรูปตัวเอช (ข้อ 4.1 และข้อ4.2) (ดูข้อมูลจากภาพกฎหมาย)4.ให้ยกเลิกความในตารางที่ 11 และให้ใช้ความต่อไปนี้แทน ตารางที่ 11 ชั้นคุณภาพและส่วนประกอบทางเคมีเมื่อวิเคราะห์จากเบ้า (ข้อ 3.2 และ ข้อ 5.1)(ดูข้อมูลจากภาพกฎหมาย)5.ให้เพิ่มความต่อไปนี้เป็นข้อ 6.2.3 6.2.3 การดัดโค้ง(เฉพาะชั้นคุณภาพ SS400 SS490 และ SS540)เมื่อทดสอบตามข้อ9.4 แล้ว ต้องไม่มีรอยแตกร้าวหรือปริที่ด้านนอกของส่วนโค้งของชิ้นทดสอบ6.ให้ยกเลิกความในตารางที่ 12 และให้ใช้ความต่อไปนี้แทน ตารางที่ 12 ชั้นคุณภาพความต้านแรงดึงที่จุดคราก ความต้านแรงดึงและความยืด และความต้านการกระแทก (ข้อ 3.2ข้อ 6.2.1 และข้อ 6.2.2)(ดูข้อมูลจากภาพกฎหมาย)7.ให้ยกเลิกความในข้อ 7.1 และให้ใช้ความต่อไปนี้แทน7.1 ที่เหล็กโครงสร้างทุกท่อน อย่างน้อยต้องมีเลขอักษรหรือเครื่องหมายแจ้งรายละเอียดต่อไปนี้ให้เห็นได้ง่าย ชัดเจน(1) ชั้นคุณภาพ(2) ขนาด ความหนา และความยาว(3)หมายเลขการหลอมแต่ละครั้งหรือเครื่องหมายอื่นใดที่แสดงถึงการหลอมแต่ละครั้ง(4) ชื่อผู้ทำหรือโรงงานที่ทำหรือเครื่องหมายการค้าที่จดทะเบียนการแจ้งรายละเอียดตามข้อ 7.1 (1) และ (4)ต้องเป็นตัวนูนในกรณีที่ใช้ภาษต่างประเทศต้องมีความหมายตรงกับภาษาไทยที่กำหนดไว้ข้างต้น8.ให้ยกเลิกความในข้อ 8.2.1.1 และให้ใช้ความต่อไปนี้แทน8.2.1.1 ให้ชักตัวอย่างโดยวิธีสุ่มจากรุ่นเดียวกันหรือจากกระบวนการทำเหล็กโครงสร้างรุ่นเดียวกัน จำนวน 3 ท่อน9.ให้ยกเลิกความในข้อ 8.2.2.1 และให้ใช้ความต่อไปนี้แทน8.2.2.1 ใช้ตัวอย่างที่เป็นไปตามเกณฑ์ที่กำหนดในข้อ 8.2.1.2 แล้วทั้ง 3ท่อน มาตัดปลายใดปลายหนึ่ง ยาวประมาณ 0.30 เมตร ท่อนละ 1 แท่งเพื่อทดสอบลักษณะทั่วไป10.ให้ยกเลิกความในข้อ 9.1.1.2 และให้ใช้ความต่อไปนี้แทน 9.1.1.2วิธีวัดให้วัด ณบริเวณที่ห่างจากปลายทั้งสองไม่น้อยกว่า 150 มิลลิเมตร11.ให้ยกเลิกความใน (2) ของข้อ 9.1.3.1 และให้ใช้ความต่อไปนี้แทน (2)ไม้บรรทัดเหล็ก ที่วัดได้ละเอียดถึง 0.5 มิลลิเมตร12.ให้ยกเลิกความในข้อ 9.1.3.4 และให้ใช้ความต่อไปนี้แทน 9.1.3.4 การรายงานผลรายงานค่าความได้ฉากเป็นมิลลิเมตร13.ให้ยกเลิกความใน (2) ของข้อ 9.1.4.1 และให้ใช้ความต่อไปนี้แทน (2)ไม้บรรทัดเหล็ก ที่วัดได้ละเอียดถึง 0.5 มิลลิเมตร14.ให้ยกเลิกความในข้อ 9.1.5.1 และให้ใช้ความต่อไปนี้แทน 9.1.5.1เครื่องมือไม้บรรทัดเหล็กที่วัดได้ละเอียดถึง 0.5 มิลลิเมตร15.ให้ยกเลิกความใน (2) ของข้อ 9.1.6.1 และให้ใช้ความต่อไปนี้แทน (2)ไม้บรรทัดเหล็ก ที่วัดได้ละเอียดถึง 0.5 มิลลิเมตร16.ให้ยกเลิกความใน (2) ของข้อ 9.1.7.1 และให้ใช้ความต่อไปนี้แทน (2)ไม้บรรทัดเหล็ก ที่วัดได้ละเอียดถึง 0.5 มิลลิเมตร17.ให้ยกเลิกความในข้อ 9.1.7.4 และให้ใช้ความต่อไปนี้แทน 9.1.7.4 การรายงานผลรายงานค่าความได้ฉากของปลายตัดที่มากที่สุดเป็นมิลลิเมตรตามแนว B หรือตามแนว H18.ให้เพิ่มความต่อไปนี้เป็นข้อ 9.4 9.4การดัดโค้ง (เฉพาะชั้นคุณภาพ SS400 SS490 และ SS540)ให้ปฏิบัติตามมอก.244 เล่ม 11 โดยให้มีมุมการดัดโค้ง 180 องศา และรัศมีภายในของการดัดโค้ง 1.5เท่าของความหนาชิ้นทดสอบสำหรับชั้นคุณภาพ SS400 และ 2เท่าของความหนาชิ้นทดสอบสำหรับชั้นคุณภาพ SS490 และ SS540ทั้งนี้ให้มีผลเมื่อพ้นกำหนด ๖๐ วัน นับแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๑๙กันยายน พ.ศ. ๒๕๓๙สนธยา คุณปลื้มรัฐมนตรีช่วยว่าการกระทรวงอุตสาหกรรมรักษาราชการแทนรัฐมนตรีว่าการกระทรวงอุตสาหกรรมชวัลพร/ผู้จัดทำ๑๘ กุมภาพันธ์ ๒๕๕๙[๑] ราชกิจจานุเบกษาเล่ม ๑๑๓/ตอนที่ ๘๗ ง/หน้า ๓๕/๒๙ ตุลาคม ๒๕๓๙